लालगढ़ घटनाक्रम उप्पर प्रतिक्रिया करदे होई किश समाजशास्त्रियें दा गलाना ऐ, ‘राज्य दी माकपा सरकार इयै गुणगान करदी फिरा’रदी ऐ जे 32 ब’रें तक्कर सत्ता च रेइयै उसने इक कीर्तिमान बनाया ऐ ब पिछले दौं दहाकें च इत्थें इक चाल्ली दा निरंकुश शासन स्थापित होई गेआ ऐ की जे मकामी पंचायत, विधायक, जिला प्रशासन, पुलस ते पार्टी गै अपने स्तर उप्पर फैसले लै’रदे न। जेह्‌दे चलदे चलदे समाज दे गरीब तबकें दी समस्याएं उप्पर सुनवाई नेईं होने उप्पर ओह् मजबूरन माओवादिएं दे कोल जा’रदे न।